สศช.ชงโกร่งตั้งสำนักเลขาฯกยอ.
สศช.ชง “โกร่ง” ตั้ง “สำนักงานเลขานุการกยอ.” ดันยุทธศาสตร์อนาคตประเทศ
30 ต.ค. 2565

สศช.ชง “โกร่ง” ตั้ง “สำนักงานเลขานุการกยอ.” ดันยุทธศาสตร์อนาคตประเทศ
การประชุมคณะกรรมการยุทธศาสตร์เพื่อการฟื้นฟูและสร้างอนาคตประเทศ (กยอ.) ที่มีนายวีระพงษ์ รามางกูร เป็นประธานในวันที่ 15 พ.ย. ที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) ที่ประชุมจะมีการพิจารณาจัดตั้งสำนักงานเลขานุการ กยอ. ซึ่งเป็นหน่วยงานในสังกัด สศช.
ทั้งนี้ กยอ.จะพิจารณาว่าจะให้หน่วยงานดังกล่าวเป็นสำนักงานถาวรหรือไม่ การจัดหาบุคลากรจะมาจากแหล่งใดและเงินงบประมาณจะมาจากที่ไหน และจะมีการหารือกรอบการทำงานในอนาคตว่าจะครอบคลุมเรื่องใดบ้าง 
แหล่งข่าวระบุว่า สศช.ในฐานะฝ่ายเลขานุการกยอ.จะเสนอรูปแบบและกรอบการทำงานของคณะกรรมการฯ การรายงานมาตรการของรัฐบาลของรัฐบาลในการฟื้นฟูอุทกภัย การประเมินความเสียหาย และข้อเสนอแนวทางการทำงานในอนาคตว่าจะดำเนินการอย่างไรบ้าง ให้กยอ.พิจารณาให้ความเห็นชอบ
ผู้สื่อข่าวรายงานว่า เมื่อวันที่ 14 พ.ย. นายวีระพงษ์ เข้าหารือกับนายอาคม เติมพิทยาไพสิฐ เลขาสศช.เพื่อหารือกรอบการทำงานเบื้องต้น